จงสรุปเรื่อง ซิลิโคนจมูก ให้ทีค่ะ
รู้ก่อนสวย ซิลิโคนจมูกแบบไหนที่ใช่ ให้ทรงจมูกสวยเป็นธรรมชาติ

การเสริมจมูก เป็นการศัลยกรรมอย่างหนึ่งที่จะช่วยให้ใบหน้าของเราเปลี่ยนแปลงไปในทางที่ดีขึ้น และการเลือกซิลิโคนให้เข้ากับใบหน้าก็เป็นสิ่งสำคัญ แต่ควรใช้ซิลิโคนแบบไหนดี? กลายเป็นคำถามยอดฮิตของผู้ที่อยากมีจมูกโด่งสวยรับรูปหน้า แต่ไม่รู้ว่าจะต้องเลือกอย่างไร ซึ่งในปัจจุบันก็มีซิลิโคนเสริมจมูกหลายประเภท ทำเอาคนที่กำลังมองหาวัสดุที่เหมาะสมที่สุดมาเสริมจมูกยิ่งมีคำถามเกิดขึ้น ฉะนั้นเราไปทำความรู้จักกับซิลิโคนเสริมจมูกให้มากขึ้นก่อนตัดสินใจทำศัลยกรรมกันดีกว่า

ซิลิโคนจมูก ทำมาจากอะไร?
ซิลิโคน คือ สารสังเคราะห์ สามารถนำไปใช้งานได้หลากหลายรูปแบบ ทั้งงานก่อสร้าง งานประกอบคอมพิวเตอร์รวมถึงการนำมาใช้ในการศัลยกรรมต่างๆ โดยกระบวนการผลิตจะแตกต่างกันแล้วแต่บริษัท โดยซิลิโคนที่จะนำมาใช้ในการศัลยกรรม จะต้องมีมาตรฐานที่ดี ปลอดภัย และยืดหยุ่นได้ ซึ่งซิลิโคนเสริมจมูกที่ปลอดภัยได้มาตรฐาน ต้องเป็นซิลิโคนที่ผลิตขึ้นมาใช้ในทางการแพทย์เท่านั้น เรียกว่า เมดิคัล เกรด ซิลิโคน (Medical Grade Silicone)

รูปแบบของซิลิโคนเสริมจมูก
โดยทั่วไปซิลิโคนเสริมจมูกมีอยู่ด้วยกัน 2 แบบ ดังนี้
ซิลิโคนจมูกแบบเหลาหรือแบบแท่ง เป็นซิลิโคนที่ผลิตมาเป็นแท่งสี่เหลี่ยม แพทย์จะต้องนำมาเหลาขึ้นรูปทรงให้เหมาะกับรูปจมูกและเสริมจุดเด่นของจมูกแต่ละคน เพื่อให้ได้ทรงที่เหมาะสมกับใบหน้ามากที่สุด สามารถแบ่ง ออกเป็น 4 ชนิดย่อยตามลักษณะความอ่อนแข็ง คือ Hard (แข็ง) Medium (แข็งปานกลาง) Soft (นุ่ม) และ Utra Soft (นุ่มมาก)
ซิลิโคนจมูกแบบสำเร็จรูป เป็นซิลิโคนที่ขึ้นรูปทรงที่แน่นอนไว้แล้ว สะดวกต่อการใช้งาน ลักษณะจะมีความกว้างยาวแตกต่างกัน สามารถเหลาปรับแต่งรูปทรงได้ ข้อดีของซิลิโคนสำเร็จรูปคือจะได้รูปทรงที่แน่นอน มีโอกาสที่จะเบี้ยว หรือเอียงน้อย แพทย์จะทำการตกแต่งซิลิโคนอีกเล็กน้อย เพื่อให้เหมาะสมกับโครงหน้าของคนไข้แต่ละราย

ตัวอย่างรูปทรงจมูกของซิลิโคนแบบสำเร็จรูป เช่น
ซิลิโคนแมนทิส (Mantis Silicone) นิยมเรียกว่า ซิลิโคนทรงตั๊กแตน เป็นซิลิโคนสำเร็จรูปที่เป็น Implant grade ออกแบบให้มีปีกทั้งสองข้างสำหรับครอบสันจมูกไว้
ซิลิโคนบาร์บี้ (Barbie Silicone) มีสันค่อนข้างกว้าง สโลป แต่ไม่โด่งมาก เหมาะสำหรับคนที่มีโครงสร้างจมูกดีอยู่แล้ว แต่ต้องการเพิ่มความโด่งขึ้นเล็กน้อย
ซิลิโคนบราว (Brown Silicone) รูปทรงคล้ายกับทรงแมนทิสผสมทรงบาร์บี้ คือ โด่งคล้ายแมนทิส แต่สันจมูกสโลปคล้ายบาร์บี้ เนื้อซิลิโคนมีสีออกน้ำตาล เหมาะสำหรับผู้ที่มีเนื้อจมูกน้อยหรือผิวบาง เพราะเมื่อแสงตกกระทบจะไม่เห็นซิลิโคนสะท้อนแสงชัดเจน
ซิลิโคนซินเดอเรลล่า (Cinderella Silicone) มีรูปทรงคล้ายทรงบาร์บี้ แต่เนื้อฐานซิลิโคนตรงสันจมูกจะค่อนข้างหนา เหมาะสำหรับคนที่มีโครงสร้างจมูกค่อนข้างแบนราบ

ซิลิโคนจมูก อยู่ได้นานเท่าไหร่?
โดยปกติแล้วซิลิโคนเสริมจมูกของแท้ที่แพทย์เลือกใช้จะอยู่ได้ตลอดอายุการใช้งาน แต่ส่วนใหญ่ที่มีการเปลี่ยนเกิดจากอาจอยากจะเปลี่ยนทรงหรือแก้เพื่อให้เหมาะสมกับรูปหน้ามากขึ้น หรือมีปัญหาที่เกิดผลข้างเคียงจากการเสริมไม่พอดีพอเหมาะกับสภาพจมูก อย่างเช่น จมูกเบี้ยว จมูกบาง หรือจมูกทะลุ เป็นต้น

เลือกซิลิโคนเสริมจมูกอย่างไรให้เข้ากับใบหน้า
การเลือกใช้ซิลิโคนแพทย์จะเป็นผู้ประเมิน โดยจะเลือกให้เหมาะกับความหนาบางของผิวหน้า โดยเฉพาะบริเวณสันจมูกและ ปลายจมูก โดยมีวิธีการเลือก ดังนี้
ผู้ที่มีเนื้อบริเวณสันจมูกเยอะ มีความหนา หรือดึงเนื้อจมูกยืดออกมาได้เยอะ จะสามารถเสริมจมูกให้โด่งได้มาก ก็เลือกใช้ซิลิโคนที่ไม่ต้องนิ่มมากได้ เป็นซิลิโคนที่มีความแข็งในระดับกลาง เพราะเนื้อจมูกที่หนาอยู่แล้วจะทำให้ไม่เห็นขอบสันของซิลิโคนที่ชัดเจน และด้วยเนื้อจมูกที่หนานี้จะมีแรงรัดมาก หากใช้ซิลิโคนที่นิ่มไปจะรัดจนซิลิโคนบิดเอียงได้ในอนาคต
ผู้ที่มีเนื้อสันจมูกไม่มากไม่น้อยจนเกินไป หรือดึงเนื้อจมูกยืดออกมาได้ค่อนข้างเยอะ มีจมูกเล็กๆ จะสามารถเสริมจมูกให้โด่งได้ปานกลาง เหมาะกับซิลิโคนแบบนิ่ม หรือแบบซิลิโคนเกาหลี เพราะสามารถเหลาซิลิโคนให้มีรูปทรงสวยงาม และจะทำให้ดูเป็นธรรมชาติไม่เป็นแท่ง สัน ชัดเจน
ผู้ที่มีเนื้อบริเวณสันจมูกน้อย หรือเนื้อบางมากๆ คือไม่สามารถดึงเนื้อบริเวณสันจมูกขึ้นได้เลย สามารถใช้ซิลิโคนชนิดนุ่มมากๆ และจะใช้วิธีเติมปลายจมูกด้วยเนื้อเยื่อหรือกระดูกอ่อนหลังใบหู เพื่อป้องกันปลายจมูกทะลุ หากเนื้อปลายจมูกน้อย
ทั้งนี้การศัลยกรรมเสริมจมูก นอกจากการเลือกซิลิโคนจมูก ที่เป็นเป็นองค์ประกอบสำคัญส่วนหนึ่งของการเสริมจมูกสวยงามได้รูปทรงที่ต้องการแล้ว สิ่งสำคัญคือต้องเลือกโรงพยาบาลที่มีมาตรฐาน มีศัลยแพทย์ชำนาญการด้านการศัลยกรรมเสริมจมูก เพื่อให้ได้จมูกที่ทรงสวยอย่างที่ต้องการและปลอดภัย
ศัลยกรรมอย่างหนึ่งที่จะช่วยให้ใบหน้าของเราดูดีขึ้นก็คือ การเสริมจมูก การเลือกซิลิโคนให้เข้ากับใบหน้าก็จึงสิ่งสำคัญ คำถามยอดฮิตของผู้ที่อยากมีจมูกโด่งสวยรับรูปหน้า แต่ไม่รู้ว่าจะต้องเลือกอย่างไร คือ เราควรใช้ซิลิโคนแบบไหนดี วันนี้เรามาดูกัน

1.ซิลิโคนจมูก
-ซิลิโคนจมูก คือ สารสังเคราะห์ สามารถนำไปใช้งานได้หลากหลายรูปแบบ ทั้งงานก่อสร้าง งานประกอบคอมพิวเตอร์รวมถึงการนำมาใช้ในการศัลยกรรม 

2.รูปแบบของซิลิโคนเสริมจมูก มีดังนี้
2.1 ซิลิโคนจมูกแบบเหลาหรือแบบแท่ง ผลิตมาเป็นแท่งสี่เหลี่ยม แพทย์จะต้องนำมาเหลาขึ้นรูปทรงให้เหมาะกับรูปจมูกและเสริมจุดเด่นของจมูกแต่ละคน 
2.2 ซิลิโคนจมูกแบบสำเร็จรูป เป็นซิลิโคนที่ขึ้นรูปทรงไว้แล้ว ข้อดีของซิลิโคนสำเร็จรูปคือจะได้รูปทรงที่แน่นอน มีโอกาสที่จะเบี้ยว หรือเอียงน้อย

3.ซิลิโคนจมูก อยู่ได้นานเท่าไหร่
-ซิลิโคนเสริมจมูกของแท้ที่แพทย์เลือกใช้จะอยู่ได้ตลอดอายุการใช้งาน

4.เลือกซิลิโคนเสริมจมูกอย่างไรให้เข้ากับใบหน้า
4.1 ผู้ที่มีเนื้อบริเวณสันจมูกเยอะ มีความหนา เลือกใช้ซิลิโคนที่ไม่ต้องนิ่มมากได้ เป็นซิลิโคนที่มีความแข็งในระดับกลาง เพราะเนื้อจมูกที่หนาอยู่แล้วจะทำให้ไม่เห็นขอบสันของซิลิโคนที่ชัดเจน
4.2 ผู้ที่มีเนื้อสันจมูกไม่มากไม่น้อยจนเกินไป ามารถเสริมจมูกให้โด่งได้ปานกลาง เหมาะกับซิลิโคนแบบนิ่ม หรือแบบซิลิโคนเกาหลี
4.3 ผู้ที่มีเนื้อบริเวณสันจมูกน้อย หรือเนื้อบางมากๆ สามารถใช้ซิลิโคนชนิดนุ่มมากๆ และจะใช้วิธีเติมปลายจมูกด้วยเนื้อเยื่อหรือกระดูกอ่อนหลังใบหู เพื่อป้องกันปลายจมูกทะลุ
ศัลยศาสตร์ (ศัลยศาสตร์) - Surgery